open-index/open-wikipedia-markdown huggingface dataset:
लक्ष्मी नारायण मन्दिर, भोपाल

thumb|right|लक्ष्मीनारायण मंदिर, (बिरला मंदिर) भोपाल
भोपाल में **बिरला मंदिर** के नाम से विख्‍यात **लक्ष्मीनारायण मंदिर** मंदिर, भोपाल के मालवीय नगर क्षेत्र में, अरेरा पहाडियों के निकट बनी झील के दक्षिण में स्थित है। मंदिर के निकट ही एक संग्रहालय बना हुआ है जिसमें मध्‍यप्रदेश के रायसेन, सेहोर, मंदसौर और सहदोल आदि जगहों से लाई गईं मूर्तियां रखी गईं हैं। यहां शिव, विष्‍णु और अन्‍य अवतारों की पत्‍थर की मूर्तियां देखी जा सकती हैं। मंदिर के निकट बना संग्रहालय सोमवार के अलावा प्रतिदिन सुबह ९ बजे से शाम ५ बजे तक खुला रहता है।

## इतिहास
जानकारों के अनुसार इस मंदिर का शिलान्यास वर्ष १९६० में मध्यप्रदेश के तत्कालीन मुख्यमंत्री डॉ॰ कैलाशनाथ काटजू ने किया था और उद्‍घाटन वर्ष १९६४ में मुख्यमंत्री द्वारका प्रसाद मिश्र के हाथों संपन्न हुआ। 

## विवरण
भोपाल के अरेरा पहाड़ी पर पाँच दशक पूर्व स्थापित बिड़ला मंदिर वर्षों से धार्मिक आस्था का केन्द्र रहा है। मंदिर में स्थापित भगवान श्रीहरि विष्णु एवं लक्ष्मीजी की मनोहारी प्रतिमाएँ बरबस ही श्रद्धालुओं को अपनी ओर आकृष्ट कर रही हैं। करीब ७-८ एकड़ पहाड़ी क्षेत्र में फैले इस मंदिर की ख्याति देश व प्रदेश के विभिन्न शहरों में फैली हुई है।

मंदिर के अंदर विभिन्न पौराणिक दृश्यों की संगमरमर पर की गई नक्काशी दर्शनीय तो है ही, उन पर गीता व रामायण के उपदेश भी अंकित हैं।

मंदिर के अंदर विष्णुजी व लक्ष्मीजी की प्रतिमाओं के अलावा एक ओर शिव तथा दूसरी ओर माँ जगदम्बा की प्रतिमा विराजमान हैं। मंदिर परिसर में हनुमानजी एवं शिवलिंग स्थापित हैं। वहीं मंदिर के मुख्य प्रवेश द्वार के सामने बना विशाल शंख भी दर्शनीय है। मंदिर की स्थापना के समय पूर्व मुख्यमंत्री कैलाश नाथ ने बिड़ला परिवार को शहर में उद्योग स्थापित करने के लिए जमीन देने के साथ ही यह शर्त भी रखी थी कि वह इस दुर्गम पहाड़ी क्षेत्र में एक भव्य तथा विशाल मंदिर का निर्माण करवाएँ। मंदिर के उद्‍घाटन के समय यहाँ विशाल विष्णु महायज्ञ भी आयोजित किया गया था, जिसमें अनेक विद्वानों व धर्म शास्त्रियों ने भाग लिया था। आज भी यह मंदिर जन आस्था का मुख्य केन्द्र बिन्दु है। जन्माष्टमी पर यहाँ श्रीकृष्ण जन्म का मुख्य आयोजन होता है, जिसमें बड़ी संख्या में श्रद्धालु शामिल होकर विष्णु की आराधना करते है।

## सन्दर्भ सूची


## बाहरी कड़ियाँ
* ''Places of interest in nearby Bhopal'' 
*लक्ष्मी नारायण मंदिर, दिल्ली

श्रेणी:मध्य प्रदेश के हिन्दू मंदिर
एकजीववाद

**एकजीववाद** सिद्धांत के अनुसार वेदांत में एक ही जीव की स्थिति मानी जाती है। अविद्या एक है, अत: अविद्या से आवृत्त जीव भी एक होगा।

इस वाद के कई रूप शंकर के परवर्ती अद्वैत वेदांत में मिलते हैं। कुछ लोगों के अनुसार एक ही जीव एक ही शरीर में रहता है। अन्य शरीर स्वप्नदृष्ट शरीरों की तरह चेतनाशून्य हैं। दूसरे लोग ब्रह्म के प्रतिबिंब रूप में हिरण्यगर्भ की कल्पना करते हैं। अन्य जीव हिरण्यगर्भ के प्रतिबिंब मात्र हैं। भौतिक शरीरों में असत्य जीव की स्थिति होती है। वास्तविक शरीर हिरण्यगर्भ है। अन्य व्याख्या के अनुसार नाना शरीरों में रहनेवाला एक ही जीव है। जीव में वैयक्तिकता का बोध शरीर की भिन्नता के कारण होता है।

इस सिद्धांत पर यह आक्षेप किया जाता है कि यदि जीव एक है तो एक जीव का मोक्ष होने पर सभी जीवों का मोक्ष होना चाहिए। एक के सुख दु:ख का ज्ञान सभी को होना चाहिए। किंतु जैसे जलपात्र के मालिन होने या नष्ट होने से उसमें पड़नेवाला सूर्य का प्रतिबिंब अप्रभावित रहता है उसी प्रकार जीव पर दूसरे शरीरों का प्रभाव नहीं होता।

## बाहरी कड़ियाँ
*एक जीववाद – I Am Alone: Part I

श्रेणी:भारतीय दर्शन
पुराजैविकी

**पुराजैविकी** (Paleobiology) अपेक्षाकृत नयी और विकासमान विधा है जिसमें जीवविज्ञान और जीवाश्मिकिकी दोनो की विधियों एवं ज्ञान का समावेश है। इसे कभी-कभी "भूजैविकी" (geobiology) भी कहते हैं।

## इन्हें भी देखें
* पुरावनस्पतिविज्ञान (Paleobotany)
* पुराजन्तुअश्मिकी (Paleozoology)

## बाहरी कड़ियाँ
* Paleobiology website of the National Museum of Natural History (Smithsonian) in Washington, D.C.
* The Paleobiology Database

श्रेणी:पुराजैविकी
श्रेणी:जीव विज्ञान
कुनमिंग

thumb|220px|कुनमिंग के कुछ नज़ारे
**कुनमिंग** (चीनी: 昆明, अंग्रेजी: Kunming) दक्षिण-पश्चिमी चीन के युन्नान प्रान्त की राजधानी और सबसे बड़ा शहर है। यह चीन की प्रशासन-प्रणाली में एक विभाग-स्तरीय (प्रीफ़ॅक्चर) शहर है। द्वितीय विश्वयुद्ध में कुनमिंग को भारत से प्रसिद्ध बर्मा सड़क (उर्फ़ 'लेडो रोड') द्वारा जोड़ा गया था जिसके ज़रिये सिपाही और जंग की सामग्री भारत से चीन पहुंचाई जाती थी। सन् २०१० की जनगणना के अनुसार कुनमिंग की आबादी ६४,३२,२१२ थी जिनमें से ३०,५५,००० इसके शहरी क्षेत्रों में बस रहे थे। यह शहर युन्नान-गुईझोऊ पठार के बीच में स्थित है और दिआन झील के उत्तरी छोर पर स्थित है। पूरा शहर मंदिरों, झीलों और छोटी पहाड़ियों से घिरा हुआ है। कुनमिंग अपने 'सदाबहार' मौसम के लिए मशहूर है और यहाँ सालभर हरियाली रहती है और फूल खिलते रहते हैं।

## इन्हें भी देखें
* युन्नान प्रान्त
* बर्मा सड़क

## सन्दर्भ


श्रेणी:युन्नान
श्रेणी:युन्नान के शहर
श्रेणी:चीन के शहर
लिजिआंग, युन्नान

thumb|230px|लिजिआंग शहर का एक नज़ारा
**लिजिआंग** (चीनी: 丽江市, अंग्रेज़ी: Lijiang) चीन के युन्नान प्रान्त के पश्चिमोत्तरी भाग में एक विभाग-स्तरीय शहर है। सन् २०१० में इसकी आबादी १२,४४,७६९ अनुमित की गई थी। यह युन्नान की सिचुआन प्रान्त के साथ लगी सरहद के पास है और चिंगहई-तिब्बत पठार और युन्नान-गुइझोऊ पठार के संगम पर स्थित है। यहाँ का मौसम बहुत अच्छा माना जाता है हालांकि कभी-कभार सर्दियों में तापमान शून्य से नीचे चला जाता है। लीजिंग में नाशी समुदाय के बहुत से लोग रहते हैं, जिनके अपने रीति-रिवाज हैं और जो किसी ज़माने में भारत-तिब्बत व्यापार में अहम भूमिका निभाते थे।

## इन्हें भी देखें
* युन्नान प्रान्त
* नाशी लोग

## सन्दर्भ


श्रेणी:युन्नान
श्रेणी:युन्नान के शहर
श्रेणी:चीन के शहर
फुलझड़ी

thumb|230px|दुनिया भर में बच्चों को फुलझड़ियाँ पसंद होती हैं
**फुलझड़ी** हाथ में पकड़ने वाली एक आतिशबाज़ी होती है जो धीरे-धीरे जलती हुई आकर्षक चिंगारियों की बौछार करती है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। पटाख़ों और उस जैसी अन्य विस्फोटक या तेज़ी से हिलने वाली आतिशबाज़ियों की तुलना में इन्हें बच्चों के खेलने के लिए अधिक सुरक्षित माना जाता है इसलिए बच्चों में यह बहुत लोकप्रीय हैं। फिर भी फुलझड़ियाँ १८०० सेंटीग्रेड के आसपास के तापमान पर जलतीं हैं जो सोना भी पिघला सकता है, इसलिए यह ख़तरनाक होती हैं और इनके साथ खेलते हुए बच्चों पर कड़ी निगरानी रखने की आवश्यकता है।

## अन्य भाषाओँ में
'फुलझड़ी' को अंग्रेज़ी में 'स्पार्कलर' (sparkler) और फ़ारसी में 'फ़शफ़शा' () कहते हैं।

## इन्हें भी देखें
* आतिशबाज़ी
* दिवाली

## सन्दर्भ


श्रेणी:आतिशबाज़ियाँ
विलेम डाफ़ो

**विलेम डाफ़ो** (, जन्म २२ जुलाई १९५५) एक अमरीकी फ़िल्म, नाटक व आवाज़ अभिनेता है व एक प्रायोगिक रंगमंच कंपनी द वूस्टर ग्रुप के संस्थापकों में से एक है। उन्हों कई फ़िल्मों में कार्य किया है जिनमें *प्लाटून*, *स्ट्रीट्स ऑफ़ फ़ायर*, *टू लिव एंड डाई इन एल.ए*, *बोर्न ऑन द फोर्थ ऑफ़ जुलाई*, *द इंग्लिश पेशंट*, *द लास्ट टेम्पटेशन ऑफ़ क्राइस्ट*, *मिसिसिपी बर्निंग*, *द बुनडॉक सेंट्स*, *[[स्पाइडर-मैन (फ़िल्म)|स्पाइडर-मैन]]* व *द एविएटर* शामिल है और *फैंटास्टिक मिस्टर फॉक्स* व *फाइंडिंग निमो* में इन्होने अपनी आवाज़ दी है।

उन्हें दो बार सर्वश्रेष्ठ सहायक अभिनेता के अकादमी पुरस्कार का नामांकन प्राप्त हुआ है। पहला १९८६ में *प्लाटून* के लिए व दूसरा २००० में *शैडो ऑफ़ द वैम्पायर* के लिए।

## बाहरी कड़ियाँ

श्रेणी:अभिनेता
मार्क स्ट्रांग

**मार्क स्ट्रांग** (, जन्म २० अगस्त १९६३) एक अंग्रेज़ फ़िल्म अभिनेता है जिन्होंने फ़िल्म व टेलिविज़न दोनों पर कार्य किया है। उनकी फ़िल्मों में *बॉडी ऑफ़ लाइज़*, *सिरियाना*, *द यंग विक्टोरिया*, *[[शेरलाक होम्स (2009 फ़िल्म)|शेरलाक होम्स]]*, *रॉकएनरोला*, *स्टारडस्ट*, *किक-ऐस* और *[[ग्रीन लैंटर्ण]]* शामिल है। वे अधिकतर नकारात्मक भूमिकाएं निभाते हैं जैसे *शेरलोक होम्स* में लोर्ड ब्लैकवुड, *स्टारडस्ट* में प्रिंस सेप्टीमस और *रोबिन हूड* में सर गोडफ्रे। हालही में वे २०१२ में बनी फ़िल्म *[[जॉन कार्टर]]* में दिखे जिसमें उन्हें मताई शांग की नकारात्मक भूमिका निभाई।

## बाहरी कड़ियाँ
यी लोग

thumb|230px|यी लोग
**यी** या **लोलो** (नोसू: ꆈꌠ, वियतनामी: Lô Lô, थाई: โล-โล, अंग्रेजी: Yi या Lolo) चीन, वियतनाम और थाईलैंड में बसने वाली एक मानव जाति है। विश्व भर में इनकी जनसँख्या लगभग ८० लाख अनुमानित की गई है। यी लोग तिब्बती-बर्मी भाषा-परिवार की यी भाषाएँ बोलते हैं, जिसका एक मानक रूप नोसू भाषा है और जो बर्मी भाषा से काफ़ी मिलती-जुलती हैं। अधिकतर यी लोग कृषि या गाय, भेड़ और बकरियों के मवेशी-पालन में लगे हुए हैं। कुछ शिकार से भी अपनी ज़रूरतें पूरी करते हैं। चीन में यह युन्नान, सिचुआन, गुइझोऊ और गुआंगशी प्रान्तों के देहाती इलाक़ों में बसते हैं।

## इन्हें भी देखें
* नोसू भाषा
* तिब्बती-बर्मी भाषाएँ
* सिचुआन
* युन्नान

## सन्दर्भ


श्रेणी:युन्नान
श्रेणी:चीन की जातियाँ
श्रेणी:वियतनाम की मानव जातियाँ
श्रेणी:थाईलैण्ड की मानव जातियाँ
श्रेणी:एशिया की मानव जातियाँ
नोसू भाषा

[thumb|240px|[सिचुआन में एक मार्गदर्शक जिसमें सबसे ऊपर नोसू (यी) में, उसके नीचे चीनी में और सबसे नीचे अंग्रेज़ी में लिखा हुआ है]]
**नोसू** (नोसू: ꆈꌠ, अंग्रेज़ी: Nuosu), जिसे **उत्तरी यी**, **लिआंगशान यी** और **सिचुआन यी** भी कहा जाता है, दक्षिणी चीन में बसने वाले यी लोगों द्वारा बोली जाने वाली तिब्बती-बर्मी भाषाओँ की सदस्य यी भाषाओँ की मानक भाषा है। सारी यी बोलियों में यह अकेली है जिसे पाठशालाओं में लिखित रूप से पढ़ाया जाता है। दुनिया भर में ८० लाख की आबादी रखने वाले यी समुदाय में से २० लाख अब नोसू बोलते हैं और यह तादाद बढ़ रही है। तिब्बती-बर्मी भाषा परिवार में यी भाषाएँ बर्मी भाषा के करीब मानी जाती हैं।

## लिपि
यी की अपनी चित्रलिपि पर आधारित एक लिपि है जिसमें ८,००० - १०,००० चिह्न हैं। हालांकि चीनी भावचित्र में एक प्रकार की चित्रलिपि पर आधारित हैं, लेकिन चीनी लिपि और यी लिपि में कोई सम्बन्ध नहीं मिला है। आधुनिक यी लिपि को 'नोसू ब्बर्मा' (ꆈꌠꁱꂷ, nuosu bburma) कहा जाता है।

## इन्हें भी देखें
* यी लोग
* तिब्बती-बर्मी भाषाएँ
* बर्मी भाषा

## सन्दर्भ


श्रेणी:तिब्बती-बर्मी भाषाएँ
श्रेणी:चीन की भाषाएँ
श्रेणी:वियतनाम की भाषाएँ
श्रेणी:थाईलैण्ड की भाषाएँ
मिर्ज़ा मुहम्मद रफ़ी सौदा

[thumb|230px|सन् १८७२ में छपा सौदा की [कुल्लियात का अंग्रेज़ी अनुवाद]]
**मिर्ज़ा मुहम्मद रफ़ी 'सौदा**' (उर्दू: , १७१३–१७८१) देहली के एक प्रसिद्ध शायर थे। वे अपनी ग़ज़लों और क़सीदों के लिए जाने जाते हैं। ये मीर के समकालीन थे इसलिए इनकी तुलना भी अक्सर मीर से होती है। मीर जहाँ ग़ज़लों के लिए आधुनिक उर्दू के उस्ताद माने गए हैं (ख़ासकर दिल्ली-लखनऊ के इलाक़े में), सौदा को ग़ज़लों में वो स्थान नहीं मिल पाया। हाँलांकि सौदा ने मसनवी, क़सीदे, मर्सिया तर्जीहबन्द, मुख़म्मस, रुबाई, क़ता और हिजो तक लिखा है।

## जीवनी
सौदा का जन्म वर्ष पक्का नहीं है लेकिन कुछ तज़किरों में ११२५ हिजरी (यानि १७१३-१७१४ ईसवी) बताया गया है। वे दिल्ली में पैदा और बड़े हुए और मुहम्मद शाह के ज़माने में जिए। धर्म के नज़रिए से उनका परिवार शिया था। उनके पहले उस्ताद सुलयमान क़ुली ख़ान 'विदाद' थे। शाह हातिम भी उनके उस्ताद रहे क्योंकि अपने छात्रों की सूची में उन्होंने सौदा का नाम शामिल किया था। मुग़ल बादशाह शाह आलम सौदा के शागिर्द बने और अपनी रचनाओं में ग़लतियाँ ठीक करवाने के लिए सौदा को दिया करते थे। सौदा मीर तकी 'मीर' के समकालीन थे। ६० या ६६ की आयु में वे दिल्ली छोड़ नवाब बंगश के साथ फ़र्रूख़ाबाद आ बसे और फिर अवध के नवाब के साथ फैज़ाबाद आ गए। जब लखनऊ अवध रियासत की राजधानी बन गया तो वे नवाब शुजाउद्दौला के साथ लखनऊ आ गए। ७० की आयु के आसपास उनका लखनऊ में ही देहांत हुआ।

## कृतियाँ
सौदा को क़सीदों और तंज़ के सबसे अच्छे शायरों में गिना जाता है। शुरू में वे फ़ारसी में ही लिखा करते थे लेकिन अपने उस्ताद ख़ान-ए-आरज़ू का कहा मानकर उर्दू में भी लिखने लगे। १८७२ में उनकी कुल्लियात को बंगाल रिसाले के मेजर हेनरी कोर्ट (Major Henry Court) ने अंग्रेज़ी में अनुवाद किया। उनके कुछ चुने शेर इस प्रकार हैं:

१.

२.

३.

४.

५.

## इन्हें भी देखें
* तंज़
* क़सीदा
* शायरी
* शायर

## सन्दर्भ


श्रेणी:शायर
श्रेणी:उर्दू शायर
काँगड़ी गाँव

**कांगड़ी** हरिद्वार के निकट गंगा के पूर्वी तट पर दूसरी ओर बिजनौर जिले में बसा हुआ एक बहुत छोटा गाँव है। पिछली शताब्दी के आरंभ में इस गाँव के पास स्वामी श्रद्धानंद जी (तत्कालीन महात्मा मुंशीराम-1857-1926 ई.) ने एक गुरुकुल की स्थापना की। यह उस समय के शिक्षा जगत्‌ में एक सर्वथा नवीन और क्रांतिकारी प्रयत्न था। ब्रिटिश प्रधान मंत्री श्री रैम्ज़े मैकडोनल्ड के शब्दों में 'मेकाले के बाद भारत में शिक्षा के क्षेत्र में जो सबसे महत्वपूर्ण और मौलिक प्रयत्न हुआ है, वह गुरुकुल है।' अत: इसे देश और विदेश में असाधारण ख्याति प्राप्त हुई। गुरुकुल काँगड़ी शिक्षाविषयक एक विशिष्ट विचारधारा का प्रतीक बन गया।

## इन्हें भी देखें
*गुरुकुल कांगड़ी विश्वविद्यालय

श्रेणी:बिजनौर ज़िले के गाँव
नाशी लोग

[thumb|230px|[लिजिआंग, युन्नान|लिजिआंग (युन्नान) के पास एक गाँव में नाशी स्त्री]]
**नाशी** (चीनी भाषा: 纳西族, अंग्रेज़ी: Nakhi) दक्षिणी चीन में हिमालय के छोटे पहाड़ों में बसने वाली एक जाति है। यह युन्नान प्रान्त के उत्तर-पश्चिमी भाग और सिचुआन प्रान्त के दक्षिण-पश्चिमी भाग में रहते हैं। युन्नान का लिजिआंग विभाग ख़ासकर इस समुदाय से सम्बंधित है। सन् २००० में इनकी आबादी लगभग ३ लाख अनुमानित की गई थी। माना जाता है कि नाशियों के पूर्वज तिब्बत से आये थे और ज़मानों से यह चीन के तिब्बत और भारत के व्यापार में अहम भूमिका निभाते आ रहे हैं। नाशी लोग तिब्बती-बर्मी भाषा-परिवार की नाशी भाषा बोलते हैं। यह समुदाय मोसुओ समुदाय से बहुत मिलता-जुलता है, हालांकि मोसुओ लोग अभी भी अपनी तिब्बतियों से मिलती हुई पहचान बनाए हुए हैं जबकि नाशी लोगों के चीनी सभ्यता के कुछ पहलुओं को अपना लिया है।

## धर्म और प्रथाएँ
नाशी लोगों का अपना 'दोंगबा' (Dongba) नामक धर्म है। नाशी भाषा में इस शब्द का अर्थ 'बुद्धिमान पुरुष' है। इसकी शुरुआत तिब्बत से आए हुए एक दोंगबा शीलो नामक साधू से हुई मानी जाती है जो आज से लगभग ९०० साल पहले बाईशुईताई शहर के क़रीब एक गुफ़ा में रहते थे। इस धर्म में तिब्बत के प्राचीन बोन धर्म के बहुत से तत्व मिलते हैं।

नाशी लोगों में हिन्दुओं और बौद्धों की तरह मृतों का अग्निदाह करने का रिवाज है।

## इन्हें भी देखें
* लिजिआंग (युन्नान)
* युन्नान
* सिचुआन
* तिब्बती-बर्मी भाषाएँ

## सन्दर्भ


श्रेणी:चीन की जातियाँ
श्रेणी:एशिया की मानव जातियाँ
श्रेणी:युन्नान
श्रेणी:सिचुआन
नाशी भाषा

thumb|240px|गेबा लिपि में लिखी नाशी
**नाशी भाषा** (अंग्रेज़ी: Naxi या Nakhi), जिसे **लोमी**, **मोसो** और **मोसू** भी कहा जाता है, दक्षिणी चीन में बसने वाले नाशी लोगों द्वारा बोली जाने वाली तिब्बती-बर्मी भाषा या भाषाओँ का समूह है। सन् २०१० में नाशी बोलने वालों की आबादी लगभग ३ लाख अनुमानित की गई थी। तिब्बती-बर्मी परिवार में यह लोलो-बर्मी उपशाखा की सदस्य हैं और इन्हें यी लोगों की नोसू भाषा और बर्मी भाषा के क़रीब माना जाता है।

## शाखाएँ
दो प्रकार की नाशी भाषाएँ परिभाषित की गई हैं। पश्चिमी नाशी भाषा में काफ़ी मानकीकरण हुआ है जबकि पूर्वी नाशी में बहुत सी उपभाषाएँ हैं जिनके बोलने वाले एक-दूसरे को समझ नहीं सकते।

## लिपि
नाशी को उसकी अपनी नाशी लिपि और एक अन्य गेबा (Geba) नामक लिपि में लिखा जाता है। गेबा एक सच्ची वर्णमाला न हो कर के एक शब्दांश-माला है जिसका प्रयोग अक्सर धार्मिक मन्त्रों को लिखने के लिए किया जाता है।

## इन्हें भी देखें
* नाशी लोग
* नोसू भाषा
* तिब्बती-बर्मी भाषाएँ
* बर्मी भाषा

## सन्दर्भ


श्रेणी:तिब्बती-बर्मी भाषाएँ
श्रेणी:चीन की भाषाएँ
बुख़ारा (बहुविकल्पी)

**बुख़ारा** और इस से मिलते हुए शब्द कई सन्दर्भों में इस्तेमाल होते हैं:
* बुख़ारा - उज़बेकिस्तान का एक प्रसिद्ध शहर
* बुख़ारा प्रान्त - उज़बेकिस्तान का एक प्रान्त जिसमें बुख़ारा शहर स्थित है
* आलू बुख़ारा - एक गुठलीदार फल
स्मॉल वण्डर (टीवी शृंखला)

***स्मॉल वण्डर*** () एक अमरीकी काल्पनिक विज्ञान पर आधारित धारावाहिक है जिसका प्रथम प्रसारण ७ सितंबर १९८५ से २० मई १९८९ के बिच किया गया था। यह धारावाहिक एक रोबोटिक्स अभियंता के परिवार के इर्द-गिर्द घूमता है जहां वह गोपनीय तरीके से एक छोटी लड़की का रोबोट मॉडल बनाता है और उसे अपनी बेटी की तरह घर में रखता है। हालांकि यह शो मेट्रोमिडिया प्रोडक्शंस के लिए बनाया गया था परन्तु १९८६ में 20थ सेंच्युरी फॉक्स टेलीविजन ने इसके अधिकार खरीद लिए थे।

यह १९९४ से १९९८ के माध्यम से स्टार प्लस पर भारत में प्रसारित किया गया है, हिंदी में डब की गई।

## पात्र
* टिफनी ब्रिसेट - विक्टोरिया "विकी" एन स्मिथ-लॉसन
* जेरी सुपिरण - जेमी लॉसन
* डिक क्रिस्टी - टेड लॉसन
* मारला पेनिन्ग्टन - जोआन लॉसन
* एमिली शुल्मैन - हैरियट ब्रिन्डल
* विलियम बोगार्ट - ब्रैंडन ब्रिन्डल
* एडी मैक'क्लार्ग - बोनी ब्रिन्डल

### हिंदी डबिंग कलाकार
* प्राची सावे साथी - विक्टोरिया "विकी" एन स्मिथ-लॉसन
* सौम्या दान - जेमी लॉसन
* प्रसाद बर्वे - रेगी विलियम्स

## बाहरी कड़ियाँ

श्रेणी:अंग्रेज़ी भाषा के टीवी कार्यक्रम
श्रेणी:दशक 1980 की अमेरिकी टेलिविज़न शृंखलाएँ
श्रेणी:अमेरिकी विज्ञान गल्प टेलिविज़न शृंखलाएँ
अभिकलित्र कार्यक्रम

अभिकलित्र कार्यक्रम (कंप्यूटर प्रोग्राम) वह निर्देश या कई निर्देशों का समूह होता है जिनका प्रयोंग अभिकलित्र से किसी निश्चित समय पर कोई कार्य सम्पन्न कराने के लिये किया जाता है। इसे सॉफ्टवेयर प्रोग्राम या केवल प्रोग्राम या फिर स्रोत कोड भी कहते हैं। प्रोग्राम का प्रयोग माइक्रोप्रोसेसर में किसी सूचना को क्रियान्वित करने के लिये किया जाता है। ताकि प्रोसेसर उपयोक्ता की आवश्यकता के अनुसार कार्य कर सके। इसका निर्माण कार्यक्रम भाषा (प्रोग्रामिंग लैंगुएज) जैसे की सी++ आदि में किया जाता है।
## परिभाषा
जिस प्रकार से किसी भाषा का प्रयोग करके किसी अन्य व्यक्ति को किसी तरह का निर्देश दिया जा सकता है उसी तरह कार्यक्रम भाषा का प्रयोग करके अभिकलित्र को किसी तरह के कार्य करने का निर्देश दिया जा सकता है। सभी कार्यक्रम भाषाओं का एक निश्चित प्रारूप होता है, जिसके अनुसार ही उसमें स्रोत संकेत का निर्माण किया जाता है। इस प्रारूप में किसी भी प्रकार का परिवर्तन करने पर वह स्रोत संकेत निश्चित परिणाम नहीं दे सकता है।
## वर्गीकरण
कार्यक्रम भाषाओं का वर्गीकरण मुख्यतः दो समूहों में किया गया है - १ निम्न स्तरिय भाषा और २. उच्च स्तरीय भाषा।
### निम्न स्तरीय भाषाएं
इस समूह में उन कार्यक्रम भाषाओं को शामिल किया जाता है, जो प्रोसेसर तक निदेशों को प्रेषित करने के लिये या तो किसी भी अनुवादक का प्रयोग नहीं करती हैं या फिर केवल असेंबलर का प्रयोग करती हैं।

निम स्तरीय भाषाओं में लिखा गया कोड मूल रूप में ही क्रियान्यित होने के लिये पूर्णत: उपयुक्त होता है। साथ ही साथ कम से कम स्मृति ग्रहण करता है और क्रियान्वयन में न्यूनतम समय लेता है। इनका क्रियान्ययन जितना सरल है। इन्हें प्रयोग करना उतना ही कठिन है क्योंकि निम्न स्तरीय भाषाओं का प्रयोग करने वाले के लिए अभिकलित्र उपकरणों से संबंधित कार्यों में पूर्णतः दक्ष होना आवश्यक है।
साथ ही साथ इस भाषा में स्रोत संकेत का निर्माण करने में समय भी अधिक लगता है। इसलिए निम स्तरीय भाषायें छोटे कार्यक्रम के लिये तो उपयुक्त हो सकती हैं, परन्तु बड़े कार्यक्रम का निर्माण करने के लिये इनका प्रयोग करना अत्यन्त कठिन होता है। निम्न स्तरीय भाषाओं को दो वर्गों में विभाजित किया गया है: मशीन स्तरीय भाषा तथा असेम्बली भाषायें।

## कार्यक्रम निर्माण के चरण
अभिकलित्र कार्यक्रम बनाने की प्रक्रिया कई चरणों में सम्पन्न होती है।
* सबसे पहले स्रोत संकेत लिखा जाता है।
* उसके बाद उस संकेत की जाँच होती है।
* जाँच के बाद कोड की डिबगिंग की जाती है।
* अंत में उसे क्रियान्वित किया जाता है।

## बाहरी कड़ियाँ

श्रेणी:अभिकलित्र
चिआंग लोग

thumb|230px|चिआंग स्त्रियाँ
[thumb|230px|[सिचुआन|सिचुआन प्रान्त में एक चिआंग मीनार]]
**चिआंग** (चीनी भाषा: 羌族, अंग्रेज़ी: Qiang) दक्षिणी चीन में बसने वाली एक जाति है। तिब्बती-बर्मी भाषा-परिवार की सदस्य चिआंग भाषाएँ बोलने वाले यह लोग अधिकतर सिचुआन प्रान्त के उत्तर-पश्चिमी भाग में रहते हैं। सन् २००० में इनकी जनसँख्या क़रीब २ लाख अनुमानित की गई थी। चिआंग लोग पहाड़ी इलाक़ों में झाई (寨, zhai) नामक गाँवों में रहते हैं।

## सामाजिक प्रथाएँ
चिआंग समाज मातृवंशी होता है, यानि माता परिवार का नेतृत्व करती है और वंश उसी के नाम से चलता है। जब कोई पुरुष किसी स्त्री से विवाह करना चाहता है तो कोई औपचारिक समारोह नहीं होता। वह उस स्त्री के खेतों पर काम शुरू करता है और धीरे-धीरे उसके परिवार में सम्मिलित हो जाता है। कभी-कभी विवाह से पहले उनके बच्चे भी हो जाते हैं। आजकल पितृवंशी हान चीनी समुदाय के प्रभाव से यह सामाजिक व्यवस्था बदल रही है।

## श्वेत शिलाओं का धर्म
ज़्यादातर चिआंग लोग अपने पारम्परिक धर्म में आस्था रखते हैं जिसमें बहुत से देवी-देवता हैं और जिसमें सफ़ेद रंग के पत्थरों को शुभ माना जाता है। इन शिलाओं को सूर्यदेव का प्रतिनिधि समझकर जीवन में सौभाग्य लाने वाली वस्तुएँ माना जाता है। चिआंग घरों और गाँवों में यह पत्थर अक्सर घरों की छतों पर और ऊँचे खम्बे-मीनारों पर देखे जा सकते हैं।

## इन्हें भी देखें
* नाशी लोग
* सिचुआन
* तिब्बती-बर्मी भाषाएँ

## सन्दर्भ


श्रेणी:चीन की जातियाँ
श्रेणी:एशिया की मानव जातियाँ
श्रेणी:सिचुआन
द काउंट ऑफ़ मॉन्टे क्रिस्टो

***द काउंट ऑफ़ मॉन्टे क्रिस्टो*** (, ) एक रोमांचकारी उपन्यास है जिसके लेखक अलेक्सांद्रे डुमास है। यह लेखक के लोकप्रिय कार्यों में से एक है जिनमे *द थ्री मस्किटियर्स* भी शामिल है। इसका लेखन उन्होंने १८४४ में पूरा किया था।

उपन्यास की कहानी फ़्रांस, इटली, व मेडिटेरेनियन द्वीपों और लेवांत में १८१५-१८३६ की एतिहासिक घटनाओं के रची गई है।

## सन्दर्भ

## बाहरी कड़ियाँ

श्रेणी:फ़्रांसीसी साहित्य
सेवन डेज़ (टीवी शृंखला)

***सेवन डेज़*** () या जिसे ***७ डेज़*** () भी लिखा जाता है, एक काल्पनिक विज्ञान पर आधारित टेलिविज़न धारावाहिक है जो समय यात्रा के सिद्धांत पर रची गई है। इसका निर्माण युपीएन ने १९९८ से २००१ के बिच किया था। इसका प्रसारण स्लेयूथ चैनल ने २ अगस्त २००९ से इसका पुनः प्रसारण शुरू किया है।

## बाहरी कड़ियाँ
मातृवंश

[thumb|230px|[उत्तर अफ़्रीका के त्वारेग लोगों का समाज मातृवंशीय है]]
::*अगर आप मातृवंश के बारे में आनुवंशिकी (यानि जॅनॅटिक्स) सम्बन्धी जानकारी ढूंढ रहें हैं तो कृपया [[मनुष्य मातृवंश समूह]] का लेख देखिये*
**मातृवंश** पूर्वजों का ब्यौरा देने की उस प्रणाली को कहते हैं जिसमें माता और फिर उसकी स्त्री पूर्वजाओं को देखते हुए वंश खींचा जाए। **मातृवंशीय व्यवस्था** किसी उस सामाजिक प्रणाली को कहते हैं जिसमें कोई व्यक्ति पारिवारिक रूप से अपनी माता और उसके मातृवंश का भाग माना जाता है। आम तौर से मातृवंश व्यवस्था में कुल पुत्रियों के द्वारा चलता है और परिवार का नेतृत्व उस परिवार में पैदा हुई सबसे अधिक उम्र की महिला करती है। ऐसे समाजों में सम्पत्ति और उपाधियाँ भी बेटियों को मिला करती है।

## अन्य भाषाओँ में
'मातृवंशीय' को अंग्रेज़ी में 'मैट्रिलिनियल' (matrilineal) कहते हैं।

अंगूठाकार|पय्यन्नूर श्री सुब्रह्ममण्य स्वामी मन्दिर
## उदाहरण
भारत में केरल राज्य का नायर नंपूतिरि समुदाय, पोतुवाल समुदाय और मेघालय राज्य का खासी समुदाय पारम्परिक रूप से मातृवंशीय हैं। नंपूतिरि ब्राह्मणों को छोडकर केरल के बाकी ब्राह्मणों का समाज पितृसत्तात्मक है तो पय्यन्नूर का मातृसत्तात्मक है। पोतुवाल के बीच में भी मातृसत्तात्मक व्यवस्था चलती है।
काकादक्षिणी चीन का चिआंग समुदाय भी मातृवंशीय है।

## इन्हें भी देखें
* पितृवंश
* पितृसत्ता
* पितृलोक निवास
* नवजात निवास

## सन्दर्भ


श्रेणी:समाज
नरगिस फाखरी

**नरगिस फाखरी** (जन्म २० अक्टूबर १९७९) एक अमेरिकी-पाकिस्तानी फैशन मॉडल व अभिनेत्री है। इन्होने अपने फ़िल्मी करियर की शुरुआत २०११ में बनी बॉलीवुड फ़िल्म *[[रॉकस्टार]]* से की।

## चुनिंदा फिल्मों की सूची

## इन्हें भी देखें
* हुमा क़ुरैशी (अभिनेत्री)
* गौहर खान
* अदा खान
* दिशा पटानी
* शर्ली सेतिया

## सन्दर्भ

## बाहरी कड़ियाँ
* 
* 
 

श्रेणी:हिन्दी अभिनेत्री
श्रेणी:मॉडल
श्रेणी:1979 में जन्मे लोग
श्रेणी:जीवित लोग
श्रेणी:अमेरिकी अभिनेत्री
कल्प (बहुविकल्पी)

**कल्प** शब्द निम्नलिखित अर्थों में प्रयुक्त होता है-

* हिन्दू धर्म में कालगणना की बहुत बड़ी इकाई - **[[कल्प]]

* 'कल्प' नाम के कई व्यक्ति हुए हैं - **कल्प (व्यक्ति)'''

* भूविज्ञान में समय-मान (time scale) के लिये प्रयुक्त, देखिये - भूवैज्ञानिक समय-मान

श्रेणी:बहुविकल्पी शब्द
कल्प (व्यक्ति)

**कल्प** नाम के चार व्यक्ति हुए हैं जिनमें एक राजा उत्तानपाद के पुत्र प्रसिद्ध भक्त ध्रुव के पुत्र थे। इनकी माता शिशुपाल की कन्या भ्रमी थी। इनकी विस्तृत कथा श्रीमद्भगवत में दी गई हैं। इनके भाई का नाम वत्सल था। 

दूसरे कल्प यदुवंशी वसुदेव के पुत्र थे जिनकी माता का नाम उपदेवा था। उपदेवा के दस पुत्र हुए जिनमें कल्प के अतिरिक्त राजन्य तथा वर्ष भी थे। इनकी कथा भी भागवत में है।

तीसरे कल्प हिरण्यकशिपु की बहन सिंहिका के 13 पुत्रों में से एक थे। इनके पिता का नाम विप्रचिति था। इनकी कथा [मत्स्यपुराण]] में है। 

चौथे कल्प एक महर्षि थे जिनकी कथा स्कंदपुराण में मिलती है। इन्होंने सिंधुपति विश्वावसु की एक कन्या को पाला था जिसका विवाह नेपाल के राजा दुर्दर्श से हुआ।

श्रेणी:पौराणिक पात्र
कुल्लियात

[thumb|230px|सन् १८७२ में छपा [मिर्ज़ा मुहम्मद रफ़ी सौदा|मिर्ज़ा सौदा की कुल्लियात का अंग्रेज़ी अनुवाद]]
**कुल्लियात** (उर्दू: ) शायरी में किसी शायर की रचनाओं के संग्रह को कहते हैं। मसलन ग़ालिब की ग़ज़लों और नज्मों के संकलन को 'कुल्लियात-ए-ग़ालिब' कहा जाता है। यह शब्द 'कुल' से आया है, यानि शायर का 'कुल' काम इस संग्रह में मौजूद होना चाहिए, लेकिन वास्तव में अगर शायर की कुछ-बहुत रचनाएँ भी उसमें सम्मिलित हों तो उसे कुल्लियात ही कहा जाएगा।

पुराने ज़माने में कभी-कभी यह शब्द शायरी के अलावा और सन्दर्भों में भी प्रयोग हुआ करता था। उदाहरण के लिए अगर किसी पुस्तक में चिकित्सा (अरबी में 'तिब्ब') के बारे में बहुत कुछ लिखा हो तो उसे 'कुल्लियात-ए-तिब्बी' कह दिया जाता था। यही शब्द बिगड़कर अंग्रेज़ी में भी 'कॉलिजॅट' (Colliget) के रूप में आ गया।

## इन्हें भी देखें
* दीवान (शायरी)
* शायरी

## सन्दर्भ


श्रेणी:शायरी
स्टेल्थ तकनीक

[thumb|210px|[एफ़-117 स्टेल्थ लड़ाकू विमान]]
**स्टेल्थ तकनीक** () या जिसे **एलओ तकनीक** () भी कहते हैं, सैन्य योजनाओं का एक प्रकार है जिसमे व्यक्तियों, विमानों, जहाजों, पनडुब्बियों और क्षेप्नास्त्रों को कई तकनीकों का उपयोग करके उन्हें रडार, इन्फ्रारेड, सोनार और अन्य पकड़ने वाले तरीकों से लगभग अदृश्य बनाया जाता है।

इसका विकास कार्य अमेरिका में १९५८ में हुआ जहां यु2 टोही विमानों को शीत युद्ध के दौरान सोवियत संघ के रडारों पर न दिखने के प्रयास असफल रहे।

## सन्दर्भ
परिचय (टीवी धारावाहिक)

**परिचय**-*परिचय नयी ज़िदगी के सपनों का*, कलर्स टीवी पर प्रसारित होने वाला एक लोकप्रिय धारावाहिक है। इस श्रृंखला का निर्माण एकता कपूर की बालाजी टेलीफिल्म्स ने किया है। धारावाहिक की कहानी इसके नायक कुणाल चोपड़ा (समीर सोनी), के आसपास घूमती है जिसने अपनी विफलताओं के चलते अपना उत्साह खो दिया है और एक हारे हुये आदमी की ज़िदगी जी रहा है। कुणाल की ज़िदगी में सिद्धि (कीर्ति नागपुरे) के आने के बाद कुणाल अपने जीवन के मायने ढूंढता है।

## कहानी

## कलाकार और चरित्र

## पुरस्कार

## बाहरी कड़ियाँ
: Official webpage at Colorstv.in 

श्रेणी:बालाजी टेलीफिल्म्स के धारावाहिक
श्रेणी:कलर्स चैनल के कार्यक्रम
श्रेणी:भारतीय टेलीविजन धारावाहिक
अनार (आतिशबाज़ी)

::*अगर आप इस नाम के फल पर जानकारी ढूंढ रहे हैं तो [[अनार]] का लेख देखिये
[[चित्र:Fireworks a fountain 6.jpg|thumb|230px|एक चलता हुआ अनार]]
[[चित्र:Fountain of fire.JPG|thumb|230px|एक [[शंकु|शंकुनुमा]] (कोन) अनार]]
*'अनार''' एक आतिशबाज़ी होता है जिसे ज़मीन पर रख कर उसका सिरा जलाने से वह ऊपर की ओर आकर्षक चिंगारियों का फव्वारा छोड़ता है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। अनार का अकार किसी ज़माने में गोल हुआ करता था और ऊपर से चिंगारियाँ उछालता हुआ यह अनार (फल) की याद दिलाता था, जिस से इसका नाम पड़ा। आजकर अक्सर अनार एक ज्वालामुखी रूप के शंकु (कोन) के अकार में मिला करते हैं।

## सांस्कृतिक महत्त्व
अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३–१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुःख की चिंगारियों को देखकर अनार की चिंगारियों को ईर्ष्या हुई'।

## ख़तरे
कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८% जलने के हादसे अनारों से ही हुए थे।

## अन्य भाषाओँ में
'अनार' को अंग्रेज़ी में 'पॉमेग्रैनॅट फ़ायरक्रैकर' (pomegranate firecracker), 'फ़ाउन्टन' (fountain) और 'जर्ब' (gerb) में अनुवादित किया गया है।

## इन्हें भी देखें
* आतिशबाज़ी
* दिवाली

## सन्दर्भ


श्रेणी:आतिशबाज़ियाँ
जयशक्ति चन्देल

**जयशक्ति** 9वीं सदी ई. में एक चंदेल राजा था। चंदेल अभिलेखों में पूर्ववर्ती शासक वाक्पति के पुत्र जयशक्ति और विजयशक्ति का उल्लेख आता है। वह स्वतंत्र शासक नहीं था किंतु उस काल की राजनीतिक अव्यवस्था का लाभ उठाकर इसने अपनी शक्ति को दृढ़ किया।  प्राय: विद्वान्‌ इसे प्रतिहारों का सामंत बतलाते हैं। अभिलेखों में कभी कभी चंदेल राजाओं की तालिका जयशक्ति के नाम से ही प्रारंभ होती है। कदाचित्‌ उसी के समय में पहली बार वर्तमान खजुराहो के समीप की भूमि एक पृथक्‌ भुक्ति के रूप में संगठित हुई और जयशक्ति के नाम पर ही वह 'जेजाक भुक्ति' कहलाई। उसने अपनी पुत्री नट्टा का विवाह कलचुरि नरेश कोक्कल्ल प्रथम के साथ किया था जो संभवत: उसकी राजनीतिक महत्वाकांक्षाओं से प्रेरित था। 

अभिलेखों में उसके नाम के साथ उसके छोटे भाई विजयशक्ति का नाम भी संबद्ध रहता था जो बाद में सिंहासन का अधिकारी हुआ।

## सन्दर्भ एवं फुटनोट

## स्रोत ग्रंथ

* 
* 

श्रेणी:मध्य प्रदेश का इतिहास
श्रेणी:उत्तर प्रदेश का इतिहास
श्रेणी:जेजाकभुक्ति के चन्देल
खनि भौमिकी

**खनि भौमिकी** (Mining Geology) भूविज्ञान का वह अंग है जो खनन के उन सभी पहलुओं का विशेष अध्ययन करता है जिनसे एक अयस्क, या खनिज निक्षेप, पूर्ण विकसित खान में परिवर्तित हो जाए।

## परिचय
आज, चाहे वह कोई सरकारी भूतात्विक संस्था हो अथवा निजी खनन व्यापार, हर जगह खनन भूवैज्ञानिक की आवश्यकता अनुभव की जाती है। इस प्रकार खनन भूविज्ञान की देन खनन क्षेत्र में सर्वमान्य है। किसी भी क्षेत्र में संभावनाओं का ज्ञान प्राप्त करने तथा बाद में वास्तविक खनन प्रारंभ करने के पूर्व खनन भूवैज्ञानिक को इन क्षेत्रों का निरीक्षण करने के लिए भेजा जाता है। सर्वप्रथम वह ऐसे क्षेत्रों की चुनता है जिनका आर्थिक दृष्टि से विकास होने की संभावना हो। इसके पश्चात्‌ वह इन निक्षेपों का भूवैज्ञानिक तथा आर्थिक दृष्टि से अध्ययन करता है और इस तथ्य पर विशेष ध्यान देता है कि निक्षेप वाणिज्य स्तर पर उपयोगी होगा या नहीं। यहाँ पर खनन भूविज्ञान में आर्थिक भूविज्ञान का समावेश होता है। इस स्थिति में अनेक छोटे मोटे निक्षेपों को त्याग दिया जाता है तथा विशाल एवं उत्तम निक्षेपों का अध्ययन सावधानी तथा विस्तार से किया जाता है।

आर्थिक दृष्टि से उन्नत हो सकने योग्य निक्षेपों को विकसित करने के लिए भूवैज्ञानिक की भूमिका बहुत महत्वपूर्ण होती है। इन क्षेत्रों के मानचित्र बड़े पैमान पर जैसे 1=100 फुट अथवा 1=500 फुट पर, बनाए जाते हैं। खनन प्रारंभ करने के लिये उपयुक्त क्षेत्र चुनकर वेधन कार्य के लिए योजनाएँ बना ली जाती हैं। वेधन से निक्षेपों के विस्तार तथा उनकी मोटाई का भी अनुमान हो जाता है। विभिन्न मुख्य आँकड़ों का संकलन भी इससे संपन्न होता है, जैसे निक्षेप के भिन्न भिन्न भागों में अयस्क का संक्रेद्रण, उसका औसत मूल्यांकन तथा संभाव्य भंडार। कई बार खनन वैज्ञानिक को भू-भौतिक-विधियों का भी सहारा लेना पड़ता है। इस प्रकार चुंबकीय, वैद्युतिक, भ्वाकृष्टि, भूकंपीय तथा रेडियो सक्रिय साधन बड़े सहायक सिद्ध हुए हैं। भूतात्विक संरचनाओं का भी विस्तृत अध्ययन किया जाता है, क्योंकि इससे खनिजों के संरचनात्मक प्रतिबंधीकरण के संबंध में अनेक महत्वपूर्ण तथ्य सामने आते है। खनन भूविज्ञान को समृद्ध करने में भूरसायन का भी प्रमुख सहयोग रहा है। इसकी सहायता से भूवैज्ञानिक को शिलाओं की रासायनिक तथा खनिज रचना, शिलापरिवर्तन, सूक्ष्मोपलब्ध तत्व (Trace elements) तथा खनिजों के निर्माण की आधारिक विधियों आदि का ज्ञान होता है। भूवैज्ञानिक को सूक्ष्मदर्शक यंत्र, भारी खनिज विश्लेषण, शिलातांत्रिक अध्ययन तथा शिलाविज्ञान से भी बड़ी सहायता मिलती है।

इन सारे अध्ययनों के साथ साथ खनन-भूवैज्ञानिक उपयोगी मानचित्र काटचित्र तथा ब्लॉक चित्र तैयार करता है। सारे तथ्यों के आधार पर विस्तृत प्रतिवेदन प्रस्तुत होता है; जिससे खनन की कार्यपद्धति तथा भविष्य के लिये कार्यक्रमों की रूपरेखा का भी संकेत रहता है। खनन कार्य प्रारंभ हो जाने के पश्चात्‌ भूवैज्ञानिक अनवरत रूप से नवीन संभावनाओं का अध्ययन करता रहता है, जिसमें खान के उत्पादन में कमी न हो पाए और नवीन स्रोत सामने आते रहें। वास्तव में खनन के समय ही भूवैज्ञानिक के अनुमान का मूल्यांकन होता है तथा जैसे जैसे खनन कार्य उन्नत होता जाता है, नवीन रहस्य खुलते जाते हैं, जिससे आगे के काम में निरंतर सहायता मिलती है।

## इन्हें भी देखें
* आर्थिक भौमिकी

श्रेणी:भौमिकी
मुज़ताग़ अता

[thumb|230px|[काराकोरम राजमार्ग से मुज़ताग़ अता का नज़ारा]]

thumb|230px|इस नक़्शे में मुज़ताग़ अता संख्यांक ४३ है (बाएँ, ऊपर की तरफ़​)

**मुज़ताग़ अता** या **मुज़ताग़ाता** (उइग़ुर: , अंग्रेज़ी: Muztagh Ata) तिब्बत के पठार के उत्तरी छोर की पहाड़ियों का दूसरा सबसे ऊँचा पर्वत है। इसकी ऊँचाई ७,५४६ मीटर है और उइग़ुर भाषा में इसके नाम 'मुज़' (बर्फ़), 'ताग़' (पर्वत) और 'अता' (पिता) जोड़कर बना है, यानि इसका पूरा मतलब 'पिता बर्फ़-पर्वत' है। मुज़ताग़ अता को कभी-कभी कुनलुन शान पर्वत-शृंखला का हिस्सा माना जाता है हालांकि भौगोलिक दृष्टि से यह पामीर पर्वतों के ज़्यादा समीप है। अपनी पश्चिमी मुख की आसान ढलान और शिनजियांग के शुष्क वातावरण की वजह से यह विश्व के ७,००० मीटर से ऊँचे पहाड़ों में चढ़ने में सबसे आसान वालों में से एक माना जाता है। यह कोंगुर ताग़ से ज़रा दक्षिण में है, जो कुनलुन शान का सबसे ऊँचा पहाड़ है। क्योंकि कभी-कभी यह विवाद का विषय होता है कि कोंगुर ताग़ और मुज़ताग़ अता कुनलुन शृंखला में गिने जाने चाहिए कि नहीं इसलिए अक्सर ७,१६७ मीटर ऊँचा कुनलुन देवी पर्वत को ही कुनलुन शान का सबसे ऊंचा पर्वत कहा जाता है।

## नाम का उच्चारण
*मुज़ताग़ अता* के नाम में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* कोंगुर ताग़
* कुनलुन शान
* पामीर पर्वत
* शिनजियांग प्रान्त

## सन्दर्भ


श्रेणी:मध्य एशिया के पर्वत
श्रेणी:पर्वत
श्रेणी:कुनलुन पर्वत
श्रेणी:शिंजियांग के पर्वत
श्रेणी:सात हज़ारी
लुडाक्रिस

**क्रिस्टोफ़र ब्रायन ब्रिजेस** (, जन्म ११ सितंबर १९७७) जिन्हें उनके मंच के नाम **लुडाक्रिस** () से जाना जाता है, एक अमरीकी रैपर व अभिनेता है। अपने मैनेजर चका ज़ुलु के साथ वे डिस्ट्रीब्यूटिंग दा पिस के सह-संस्थापक है जिसका वितरण डेफ जैम रेकॉर्डिंग्स करती है। लुडाक्रिस को स्क्रीन एक्टर्स गिल्ड अवार्ड, क्रिटिक्स चौइस, एमटीवी व कई ग्रैमी पुरस्कारों से सम्मानित किया जा चूका है।

## बाहरी कड़ियाँ
* अधिकृत जैम साईट
* 

श्रेणी:जीवित लोग
श्रेणी:गायक
श्रेणी:अभिनेता
श्रेणी:1977 में जन्मे लोग
शिकरा

**शिकरा** एक छोटा शिकारी पक्षी है जो बाज़ की एक प्रजाति है। यह एशिया तथा अफ़्रीका में काफ़ी संख्या में पाया जाता है। क्रमिक विकास के दौरान, शिकारियों से बचने के लिए इसके रूप की नक़्ल पपीहे ने की है।

## पहचान
[thumb|left|मादा (होदल, [भारत)]]शिकरा एक छोटा पक्षी है जो तक़रीबन २६ से ३० से.मी. लम्बा होता है। अपनी प्रजाति के अन्य सदस्यों की तरह शिकरे के छोटे, गोलाकार पंख होते हैं और पतली, लम्बी पूँछ होती है। वयस्क पेट की तरफ़ सफ़ेद लिए हुये होते हैं और उसमें कत्थई रंग की पड़ी लकीरें होती हैं जो सफ़ेदी छुपाकर पेट को लालिमा प्रदान कर देती हैं। निचले पेट में कत्थई धारियाँ कम हो जाती हैं और निचला पेट सफ़ेद सा होता है। रान के इलाके में प्रायः सफ़ेदी ही दिखाई देती है। मादा नर से थोड़ी बड़ी होती हैं। नरों की आँख की पुतली लाल रंग की होती है जबकि मादा की पुतली पीले–नारंगी रंग की होती है।thumb|left|अवयस्क छिपकली के साथ[190px|thumb|घोंसले में खाते हुए ([हैदराबाद में)]]
thumb|right| नर शिकरा पुणे में

## सन्दर्भ
छल (टीवी धारावाहिक)

**छल-शह और मात** एक नया हिन्दी टीवी धारावाहिक है जिसका प्रसारण कलर्स टी वी पर 19 मार्च 2012 से शुरु हुआ है। इसका प्रसारण सोमवार से शुक्रवार को रात 9 बजे किया जाता है और इसने फुलवा नामक धारावाहिक का स्थान लिया है। 

## कथानक

## कलाकार और चरित्र

## सन्दर्भ

श्रेणी:टेलिविज़न धारावाहिक
तिरिच मीर

**तिरिच मीर** (, Tirich Mir) पाकिस्तान के ख़ैबर-पख़्तूनख़्वा प्रान्त में चित्राल शहर के पास स्थित एक पर्वत है, जो हिन्दु कुश पर्वत शृंखला का सबसे ऊँचा पहाड़ भी है। ७,७०८ मीटर (२५,२८९ फ़ुट) ऊँचा यह पर्वत हिमालय-काराकोरम श्रेणी के बाहर का सबसे ऊँचा पहाड़ है और दुनिया भर का ३३वाँ सबसे ऊँचा शिखर है (बाक़ी ३२ हिमालय-काराकोरम में स्थित हैं)। चित्राल शहर से तिरिच मीर दिखता ही है लेकिन यह पहाड़ इतना विशाल है कि इसे पाकिस्तान की सरहद के पार अफ़्ग़ानिस्तान के कुछ सीमाई इलाक़ों से भी देखा जा सकता है।

## नाम की उत्पत्ति
'मीर' शब्द का मतलब 'राजा' या 'मालिक' होता है। 'तिरिच मीर' के पूरे नाम के बारे में दो धारणाएँ हैं। पहली यह है कि यह चित्राल की एक छोटी तिरिच नामक वादी के पास है, तो हो सकता है इसका मतलब 'तिरिच वादी का राजा' है। दूसरी सम्भावना है कि यह नाम वाख़ी भाषा से है जिसमें 'तिरिच' का मतलब 'छाँव' होता है, यानि पूरे नाम का मतलब 'छाँव का राजा' है। इस पर्वत की लम्बी परछाईयाँ वाख़ान के क्षेत्र पर पड़तीं हैं तो मुमकिन है यह नाम उस बात से आया हो।

## सर्वप्रथम चढ़ाई
तिरिच मीर के शिखर पर सबसे पहले सन् १९५० में नोर्वे से आया पर्वतारोहियों का एक दस्ता सफलतापूर्वक चढ़ा था। इसके आसपास के क्षेत्रों में यह लोक-धारणा है कि इस पहाड़ पर जिन्न-भूत, चुड़ैलें और पारियाँ रहतीं हैं जो चढ़ने वालों के लिए संकट बनाती हैं। वास्तव में भी हर साल यहाँ आये कुछ सैलानी इसकी ढलानों पर घूमते-चढ़ते मारे जाते हैं। अक्सर यह गहरी खाईयों में गिर जाते हैं और इनके शरीर नहीं मिलते।

## इन्हें भी देखें
* चित्राल
* वाख़ान
* हिन्दु कुश
* नोशक पर्वत

## सन्दर्भ


श्रेणी:हिन्दु कुश
श्रेणी:ख़ैबर-पख़्तूनख़्वा
श्रेणी:पर्वत
श्रेणी:पाकिस्तान के पर्वत
श्रेणी:सात हज़ारी
श्रेणी:ख़ैबर-पख़्तूनख़्वा के पर्वत
नोशक पर्वत

thumb|230px|नोशक पर्वत
**नोशक** या **नौशक** (, Noshaq) अफ़्ग़ानिस्तान का सबसे ऊँचा और, तिरिच मीर पर्वत के बाद, हिन्दु कुश पर्वत शृंखला का दूसरा सबसे ऊँचा पहाड़ है। ७,४९२ मीटर (२४,५८० फ़ुट) ऊँचा यह पर्वत अफ़्ग़ानिस्तान की पाकिस्तान के साथ सरहद के पास स्थित है। पूरी दुनिया का यह ५२वाँ सबसे ऊँचा पहाड़ है और ७,००० मीटर से ज़्यादा ऊँचे पहाड़ों में यह सबसे पश्चिमी स्थान पर है। नोशक पर्वत की उत्तरी और पश्चिमी ढलाने अफ़्ग़ानिस्तान में आती हैं जबकि इसकी दक्षिणी और पूर्वी ढलाने पाकिस्तान में हैं। इसे सबसे पहला सन् १९६० में जापान के तोशीयाकी साकाई और गोरो इवात्सुबो ने चढ़ा था।

## इन्हें भी देखें
* तिरिच मीर
* हिन्दु कुश

## सन्दर्भ


श्रेणी:हिन्दु कुश
श्रेणी:अफ़्गानिस्तान
श्रेणी:अफ़्ग़ानिस्तान के पर्वत
श्रेणी:सात हज़ारी
श्रेणी:ख़ैबर-पख़्तूनख़्वा के पर्वत
इस्तोर-ओ-नल

**इस्तोर-ओ-नल** या **इस्तोरो नल** (, Istor-o-Nal) हिन्दु कुश पर्वत शृंखला का तीसरा सबसे ऊँचा पहाड़ है और दुनिया का ६८वाँ सबसे ऊंचा पहाड़ है। ७,४०३ मीटर (२४,२८८ फ़ुट) ऊँचा यह पर्वत प्रशासनिक रूप से पाकिस्तान के ख़ैबर-पख़्तूनख़्वा प्रान्त के चित्राल ज़िले में पड़ता है। यह हिन्दू कुश के सबसे ऊंचे पहाड़ तिरिच मीर से कुछ की किलोमीटर उत्तर-पूर्व में स्थित है और इन दोनों पहाड़ों के बीच में तिरिच हिमानी (ग्लेशियर) चलता है। बहुत से स्थानों से इस्तोर-ओ-नल तिरिच मीर की ज़्यादा ऊंची चोटी के पीछे छिपा होता है इसलिए कम विख्यात है।

## नाम
स्थानीय खोवार भाषा में 'घोड़े' को 'इस्तोर' कहते हैं। 'इस्तोरो-नल' का मतलब 'घोड़े का जूता' है। एक स्रोत के अनुसार यह नाम ब्रिटिश राज के दिनों में एक लेफ़्टेनन्ट बर्न नामक अफ़सर ने रखा था और यह इस पहाड़ के अकार की तरफ़ संकेत करता है।

## पहली चढ़ाई
इस्तोरो-नल की चोटी पर सबसे पहले ८ जून १९५५ को एक अमेरिकी पर्वतारोही दस्ता पहुँचा था, जिसमें कॅन बैंकवाला (Ken Bankwala), जोज़फ़ मर्फ़ी (Joseph Murphy) और टॉमस मच (Thomas Mutch) शामिल थे।

## इन्हें भी देखें
* तिरिच मीर
* नोशक पर्वत
* हिन्दु कुश

## सन्दर्भ


श्रेणी:हिन्दु कुश
श्रेणी:ख़ैबर-पख़्तूनख़्वा
श्रेणी:पर्वत
श्रेणी:पाकिस्तान के पर्वत
श्रेणी:सात हज़ारी
श्रेणी:ख़ैबर-पख़्तूनख़्वा के पर्वत
महाराजा एक्सप्रेस

**महाराजा एक्सप्रेस**, 2010 से भारतीय रेल द्वारा चलाई जाने वाली एक विलासिता रेलगाड़ी है। यह *भारतीय रेलवे खानपान और पर्यटन निगम* और *कॉक्स किंग्स इंडिया लिमिटेड* का एक संयुक्त उद्यम है। सभी समावेशी लागत को मिलाकर इसकी हर टिकट की कीमत $917(लगभग 77000 रुपए) प्रति व्यक्ति प्रति दिन से लेकर $3,560 (लगभग 300000 रुपए) प्रति व्‍यक्ति प्रति दिन तक है।

महाराजा एक्सप्रेस की चार यात्रा कार्यक्रम हैं जो ज्यादातर दिल्ली से शुरूआत करके आगरा तक जाती है। फिर यह भारत की अन्य हिस्सों में भी जाती है। वहाँ पर प्राचीन स्मारकों, विरासत स्‍थल, आदि के दर्शन किया जाता हैं।

इस ट्रेन में 23 डिब्बे हैं, जो भारत की महाराजाओं की व्यक्तिगत जीवन की याद दिलाती हैं। इस ट्रेन में दो अत्यधिक सुंदर भोजनालय, एक अवलोकन लाउंज, एक यादगार वस्तुओं की दुकान और रहने के लिए 43 शानदार केबिन हैं।

## इतिहास
*भारतीय रेलवे खानपान और पर्यटन निगम* और *कॉक्स किंग्स इंडिया लिमिटेड*, दुनिया के कुछ पुरानी यात्रा कंपनियों में से एक ने महाराजा एक्सप्रेस को चलाने के लिए एक संयुक्त उद्यम पर हस्ताक्षर किया।

महाराजा एक्सप्रेस भारत की सबसे कीमती विलासिता रेलगाड़ी है। 2010 में अंतर्राष्ट्रीय रेलवे यात्रियों की सोसायटी द्वारा ट्रेन पर आवास और भोजन की सुविधा, सेवा और बंद गाड़ी भ्रमण कार्यक्रम के लिए प्रशंसा की और 2011 में इसे विश्व की सबसे विलासिता वाली 25 ट्रेनों की सुची में नामित किया गया।

## यात्रा कार्यक्रम

2012 में भारतीय रेल खानपान और पर्यटन निगम ने 5 नये यात्रा कार्यक्रम शुरु किए, जिनमें से 2 कम अवधि के स्वर्ण त्रिकोण भ्रमण (दिल्ली, जयपुर और आगरा) और 3 सप्ताहिक अवधि की अखिल भारतीय यात्राएं हैं। 

## सन्दर्भ
हिन्दू राज

**हिन्दू राज** () उत्तरी पाकिस्तान में हिन्दु कुश पर्वतमाला और काराकोरम पर्वतमाला के बीच स्थित एक पर्वत शृंखला है। इसका सबसे ऊँचा पहाड़ ६,८७२ मीटर (२२,५४६ फ़ुट) लम्बा कोयो ज़ुम है। इसके दो अन्य जानेमाने पहाड़ बूनी ज़ुम और ग़मुबार ज़ुम हैं। इस शृंखला में कोई भी ७,००० मीटर या उस से अधिक ऊँचाई का शिखर नहीं इसलिए इसे हिन्दु कुश शृंखला जितनी ख्याति नहीं मिली है।

## इन्हें भी देखें
* हिन्दु कुश
* काराकोरम

## सन्दर्भ


श्रेणी:पर्वतमालाएँ
श्रेणी:पाकिस्तान की पर्वतमालाएँ
श्रेणी:गिलगित-बल्तिस्तान की पर्वतमालाएँ
श्रेणी:हिमालय की पर्वतमालाएँ
२००१: अ स्पेस ओडिसी

***२००१: अ स्पेस ओडिसी*** () १९६८ में बनी काल्पनिक विज्ञान पर आधारित फ़िल्म है जिसका निर्माण व निर्देशन स्टेनली कुब्रिक द्वारा किया गया है। यह आर्थर क्लार्क की लघु कहानी "द सेंटिनल" पर आधारित है। इसे चार अकादमी पुरस्कार नामांकन प्राप्त हुए थे जिनमे से इसे सर्वश्रेष्ठ विश्वल इफेक्ट्स में जित हासिल हुई।

## पात्र
* किर डुला - डॉ डेविड बोमैन।
* गैरी लोकवुड - डॉ फ्रैंक पूले।
* विलियम सिल्वेस्टर - डॉ हेवुड आर. फ्लोयड।
* डगलस रेन - हाल ९००० की आवाज़

## सन्दर्भ

## बाहरी कड़ियाँ
टू एंड अ हाफ मेन

***टू एंड अ हाफ मेन*** () एक अमेरिकी टेलीविजन धारावाहिक है जो सबसे पहले २२ सितंबर २००३ को सीबीएस पर प्रसारित हुआ था। इसमें चार्ली शीन, जॉन क्र्येर और एन्गुस टी. जोन्स मुख्य भूमिकाओं में थे।

## सन्दर्भ

श्रेणी:अंग्रेज़ी भाषा के टीवी कार्यक्रम
श्रेणी:सीबीएस नेटवर्क कार्यक्रम
अन्नाराम

**अन्नाराम** भारतीय राज्य तेलंगाना के मेदक जिले में स्थित एक गाँव है।

## अर्थव्यवस्था
गाँव की अर्थव्यवस्था मुख्यतः कृषि एवं पशुपालन पर आधारित है। इसमें श्नाइडर इलेक्ट्रिक विनिर्माण उद्योग के गोदाम, साइकिल असेंबलिंग इकाइयां और कुछ लघु उद्योग हैं।

## सन्दर्भ

श्रेणी:आन्ध्र प्रदेश के गाँव
मार्टिन लॉरेंस

**मार्टिन फिट्जजेराल्ड लॉरेंस** (, जन्म १६ अप्रैल १९६५) एक अमेरिकी [[अभिनेता, फ़िल्म निर्देशक, फ़िल्म निर्माता, कथानककार व हास्य कलाकार है। उन्हें १९९० में लोकप्रियता *बैड बॉयज़*, *ब्लू स्ट्रीक* और *बिग मोमाज़ हाउस* जैसी फ़िल्मों से मिली। लॉरेंस ने अनेक फ़िल्मों में अभिनय किया है और खुद की टेलीविजन शृंखला *मार्टिन* में भी कार्य किया है जो १९९२ से १९९७ तक चली थी।

## बाहरी कड़ियाँ
*
कोंगुर ताग़

**कोंगुर ताग़** (उइग़ुर: , मंगोल: Хонгор Таг, अंग्रेज़ी: Kongur Tagh) कुनलुन शान पर्वतमाला का सबसे ऊँचा पहाड़ है। वैसे तो यह ७,६४९ मीटर (२५,०९५ फ़ुट) ऊँचा पर्वत अपने समीपी मुज़ताग़ अता पहाड़ (जो कुनलुन शान का दूसरा सबसे ऊँचा पहाड़ है) के बहुत पास है, लेकिन अधिक दुर्गम स्थल में होने से कम जाना जाता है। आधुनिक काल में काराकोरम राजमार्ग के बन जाने से अब कोंगुर ताग़ तक पहुँचना आसान हो गया है। यह चीन के शिनजियांग प्रांत का सबसे ऊँचा पर्वत भी है। पामीर पर्वतों के नज़दीक होने से कोंगुर ताग़ को कभी-कभी उस पर्वतमाला का हिस्सा भी माना जाता है। क्योंकि कभी-कभी यह विवाद का विषय होता है कि कोंगुर ताग़ और मुज़ताग़ अता कुनलुन शृंखला में गिने जाने चाहिए कि नहीं इसलिए अक्सर ७,१६७ मीटर ऊँचा कुनलुन देवी पर्वत को ही कुनलुन शान का सबसे ऊंचा पर्वत कहा जाता है।

## नाम का उच्चारण
'ताग़' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है। उइग़ुर जैसी तुर्की भाषाओँ में 'ताग़' का मतलब 'पर्वत' होता है।

## इन्हें भी देखें
* मुज़ताग़ अता
* कुनलुन शान
* शिनजियांग प्रान्त

## सन्दर्भ


श्रेणी:मध्य एशिया के पर्वत
श्रेणी:पर्वत
श्रेणी:कुनलुन पर्वत
श्रेणी:शिंजियांग
श्रेणी:सात हज़ारी
वाख़ी भाषा

[thumb|230px|वाख़ी भाषा [वाख़ान क्षेत्र में बोली जाती है]]
**वाख़ी** (वाख़ी: ख़ीक ज़िक; फ़ारसी: ; अंग्रेज़ी: Wakhi) पूर्वी ईरानी भाषा-परिवार की पामीरी उपशाखा की एक भाषा है। इसे पूर्वोत्तरी अफ़्ग़ानिस्तान के वाख़ान क्षेत्र और उसे से लगे चीन, गिलगित-बल्तिस्तान और ताजिकिस्तान के इलाकों में बोला जाता है। इसे बोलने वालों की संख्या लगभग ३०,००० है।

## भाषा का नाम
हालांकि वाख़ी का नाम वाख़ान क्षेत्र में बसने वाले वाख़ी लोगों पर पड़ा है, लेकिन वे स्वयं अपनी भाषा को 'ख़ीक ज़िक' बुलाते हैं। वाख़ी लोग अपने समुदाय को 'ख़ीक' बुलाते हैं और 'ख़ीक ज़िक' का मतलब 'ख़ीक भाषा' है। 'वाख़ी' और 'ख़ीक' शब्दों में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* वाख़ान
* पामीरी भाषाएँ
* पामीर पर्वत
* पूर्वी ईरानी भाषाएँ

## सन्दर्भ


श्रेणी:पामीरी भाषाएँ
श्रेणी:पूर्वी ईरानी भाषाएँ
श्रेणी:ईरानी भाषाएँ
श्रेणी:मध्य एशिया की भाषाएँ
श्रेणी:हिन्द-ईरानी भाषाएँ
श्रेणी:वाख़ान
शिया-सुन्नी विवाद

**[[शिया इस्लाम|शिया-]][[सुन्नी इस्लाम|सुन्नी]] लड़ाई** इस्लाम के सबसे पुरानी और घातक लड़ाइयों में से एक है। इसकी शुरुआत इस्लामी पैग़म्बर मुहम्मद के दुनिया से जाने के बाद, सन ६३२ में, इस्लाम के उत्तराधिकारी पद को लेकर हुई।  कुछ लोगों का कहना था कि मुहम्मद صلى الله عليه وآله وسلم साहब ने अपने चचेरे भाई और दामाद अली को इस्लाम का वारिस बनाया है (शिया) जबकि अन्य लोगों ने माना कि मुहम्मद साहब ने सिर्फ़ हज़रत अली का *ध्यान रखने को कहा है* और असली वारिस अबू बकर को होना चाहिए (सुन्नी)। जो लोग अली के उत्तराधिकार के समर्थक थे उन्हें शिया कहा गया जबकि अबू बकर के नेता बनाने के समर्थकों को सुन्नी कहा गया।  ध्यान दें कि वास्तव में अबु बकर को ख़लीफ़ा बनाया गय़ा और इसके दो ख़लीफ़ाओं के बाद ही अली को ख़लीफ़ा बनाया गया।  इससे दोनों पक्षों में लड़ाई जारी रही।  दूसरे, तीसरे और चौथे ख़लीफ़ाओं की हत्या कर दी गई थी - इन खलीफ़ाओं के नाम हैं  उमर, उस्मान और अली।  शिया, अली से अपने नेताओं की गिनती करते हैं  और अपने नेता को खलीफ़ा के बदले *इमाम*  कहते हैं। 

मुहम्मद के नेतृत्व में पूरा अरबी प्रायद्वीप एक मत और साम्राज्य के अधीन पहली बार आया था। हज़रत अली (जो मुहम्मद साहब के चचेरे भाई और दामाद दोनों थे) ही हजरत मुहम्मद साहब के असली उत्तराधिकारी थे और उन्हें ही पहला ख़लीफ़ा बनना चाहिए था ,ऐसा विश्वास 
रखने  वाले  शिया हैं ,यद्यपि ऐसा हुआ नहीं और उनको तीन और लोगों के बाद ख़लीफ़ा, यानि प्रधान नेता, बनाया गया। अली और उनके बाद उनके वंशजों को इस्लाम का प्रमुख बनना चाहिए था, ऐसा विशवास रखने वाले शिया हैं। सुन्नी मुसलमान मानते हैं कि हज़रत अली सहित पहले चार खलीफ़ा (अबु बक़र, उमर, उस्मान तथा हज़रत अली) सतपथी (राशिदुन) थे जबकि शिया मुसलमानों का मानना है कि पहले तीन खलीफ़ा इस्लाम के गैर-वाजिब यानी अवैध प्रधान थे और वे हज़रत अली से ही इमामों की गिनती आरंभ करते हैं और इस गिनती में ख़लीफ़ा शब्द का प्रयोग नहीं करते। सुन्नी अली को (चौथा) ख़लीफ़ा मानते है। हाँलांकि अली या उनके परिवार मे से किसी ने पहले तीन खलीफा का कभी विरोध नही किया और पहले तीन खलीफा के मृत्यु के पश्चात जब अली मुसलमानो के खलीफा बने तब भी उन्होंने ये दावा नही किया कि उन्हे पहला खलीफा होना चाहिए था, ये सिर्फ उत्तराधिकार का मामला था और हजरत अली भी कई वर्षों के बाद ख़लीफ़ा बने पर इससे मुस्लिम समुदाय में विभेद आ गया जो सदियों तक चला। 

आज दुनिया में, सुन्नी बहुमत में हैं पर शिया विश्वास ईरान, इराक़ समेत कई देशों में प्रधान है।

## सन्दर्भ

## इन्हें भी देखें
*इरान और सउदी अरब का परोक्ष युद्ध
## बाहरी कड़ियाँ
* इस्लाम सबसे तेजी से बढ़ता धर्म
श्रेणी:इस्लाम
समर ग्लौ

**समर लिन ग्लौ** (, जन्म २४ जुलाई १९८१) एक अमेरिकी अभिनेत्री हैं, जो काल्पनिक विज्ञान शृंखला *[[फ़ायरफ़्लाई]]* में "रिवर ताम" व *[[टर्मिनेटर: द सराह कॉनर क्रॉनिकल्स]]* में निभाई, "कैमरोन" की भूमिका के लिए प्रसिद्ध हैं।

## सन्दर्भ

## बाहरी कड़ियाँ

श्रेणी:अभिनेत्री
श्रेणी:1981 में जन्मे लोग
श्रेणी:जीवित लोग
फ़ायरफ़्लाई

***फ़ायरफ्लाई*** () एक अमेरिकी अंतरिक्ष में घटने वाली धारावाहिक शृंखला है जिसका लेखन व निर्देशन जोस व्हेडन द्वारा अपने लेबल म्यूटेंट एनिमी प्रोडक्शंस के अंतर्गत किया गया है। व्हेडन टीम मीनार के साथ इसके बाह्य निर्माता भी है।

शृंखला २५१७ में घटती है जहां मनुष्यों ने एक नए तारामंडल में रहना शुरू कर दिया है और इस तारामंडल में शृंखला की कथा एक "फायरफ्लाई-श्रेणी" के बाघी अंतरिक्षयान *सेरेनिटी* व उसके कर्मिदलों के रोमांच पर केंद्रित है। इसमें नौ पात्र है जो *सेरेनिटी* पर रहते है। व्हेडन ने इस शो को इस तरह समझाया है की "नौ लोग अंतरिक्ष के अँधेरे में नौ अलग-अलग चीज़ें देखते है"। यह शो कुछ उन लोगो के जीवन पर ध्यान केंद्रित करता है जिन्होंने एक हारे हुए गृह युद्ध में हिस्सा लिया था और उन कुछ लोगो के जीवन पर जो अब सभ्यता के बाहरी छोर पर ज़िंदगी जीते है जो एक ऐसी सभ्यता है जो तारामंडल के अंत पर स्थित है। इसके साथ ही यह एक ऐसा भविष्य है जहां जीवित बचे दो शक्तिशाली राष्ट्रों, अमेरिका व चीन, ने मिलकर एक नई केन्द्रीय सरकार का निर्माण किया है जिसे अलायंस कहते है जो दोनों सभ्यताओं के मिश्रण से बना है।

*फ़ायरफ़्लाई* का प्रसारण अमेरिका में फॉक्स नेटवर्क पर २० सितंबर २००२ से शुरू हुआ। बड़ी अपेक्षाओं के बावजूद *फ़ायरफ़्लाई* को बड़ी तादाद में दर्शक नहीं मिले और इसके चलते चौदह निर्मित एपिसोडों में से केवल ग्यारह ही प्रसारित किए गए। इसके छोटे प्रसारण काल के बावजूद इसकी डीवीडी की बिक्री बढ़िया रही। इसे २००३ का किसी शृंखला में बेहतरीन स्पेशल इफेक्ट्स का एमी पुरस्कार प्रदान किया गया। प्रसारण के बाद की सफलता के चलते व्हेडन और यूनिवर्सल पिक्चर्स ने शृंखला पर आधारित फ़िल्म *[[सेरेनिटी]]* का निर्माण किया।

## पात्र
* नाथन फिलिओन - माल्कोम "मॉल" रेनॉल्ड्स
* जीना टोरेस - ज़ोई एलेनी वाश्बर्ण
* एलान टुदिक - होबन "वाश" वाश्बर्ण
* मोरेना बकारनी - इनारा सेरा
* एडम बाल्डविन - जेनी कोब्ब
* ज्वेल स्टीट - केविनिट ली "कायली" फ्री
* शॉन महर - डॉ॰ सिमोन ताम
* समर गलाऊ - रिवर ताम
* रोन ग्लास - डेरियल बुक

## सन्दर्भ

## बाहरी कड़ियाँ

श्रेणी:अंग्रेज़ी भाषा के टीवी कार्यक्रम
मिर्जवास

**मिर्जवास ** भारत के राजस्थान में सीकर जिले की लक्ष्मणगढ़ तहसील का एक गाँव है। यह  लक्ष्मणगढ़ के पूर्व में और  नवलगढ़ से दूर पड़ता है। मिर्जवास के सीमावर्ती गाँव और कस्बे बीदसर, बीदासर, डुन्डलोद, खेड़ी राड़ान और सान्खु हैं। २०११ की जनगणना के अनुसार मिर्जवास की जनसँख्या १,९७७ है।

## इतिहास
मिर्जवास भारत की स्वतंत्रता से पहले बसाया गया था। इस गाँव में मील जाति का प्रभुत्व रहा है। 

## ग्राम सरकार
नेता का शीर्षक सरपंच होता है। इस गाँव में 13 वार्ड हैं।

## ग्राम अर्थव्यवस्था
लगभग 1500, आबादी का लगभग 80% की खेती में लगे हुए हैं। गांव कृषि पर निर्भर है। मानसून बारिश आज भी कृषि का आधार है। कई फार्मों का उपयोग हालांकि उत्स्रुत कूप सिंचाई के लिए होता है। 

## परिवहन
मिर्जवास एक दो लेन डामर लक्ष्मणगढ़ और नवलगढ़ के लिए सड़क द्वारा जुड़ा हुआ है। नवलगढ़ रेलवे स्टेशन  मिर्जवास से निकटतम रेलवे स्टेशन है, जो जयपुर, दिल्ली और अन्य शहरों से अच्छी तरह जुड़ा हुआ है।

## शिक्षा
गाँव पूर्ण साक्षर होने का दावा करता है, जबकि सारे बच्चे स्कूल जाते हैं। हालांकि, कई महिलाओं अनपढ़ बने हुए हैं, हालांकि साक्षरता दर में सुधार कर रहे हैं। गाँव के कई छात्र अच्छे संस्थानों में तथा मेडिकल और इंजिनीयरिंग कॉलेजों में पढ़ रहे हैं।

## धर्म और समारोह

### धर्म
गाँव में जाट, हरिजन, ब्राह्मण आदि रहते हैं।

### समारोह
सभी ग्रामीण प्रमुख हिंदू त्योहारों को मनाते हैं। प्रमुख त्यौहारों में से कुछ हैं : होली, दीपावली, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि। 

## ग्राम स्थिति
गाँव की स्कूल राजकीय माध्यमिक विद्यालय, मिर्जवास लक्ष्मणगढ़ के लिए जाने वाली सड़क के दाईं ओर है।

## धार्मिक स्थल

## सन्दर्भ

## बाहरी कड़ियाँ
* राजस्थान के सभी गाँवों तथा उनके अंतर्गत पंचायत समितियों की सूची
* सीकर ज़िले का आधिकारिक जालस्थल

श्रेणी:सीकर ज़िले के गाँव